CELEX: 32019D1728
Language: lt
Date: 2019-10-15 00:00:00
Title: Komisijos įgyvendinimo sprendimas (ES) 2019/1728 2019 m. spalio 15 d. dėl žaislams taikomų darniųjų standartų, parengtų siekiant užtikrinti Europos Parlamento ir Tarybos direktyvos 2009/48/EB įgyvendinimą

16.10.2019   
               
               
                  LT
               
               
                  Europos Sąjungos oficialusis leidinys
               
               
                  L 263/32
               
            
         KOMISIJOS ĮGYVENDINIMO SPRENDIMAS (ES) 2019/1728
         2019 m. spalio 15 d.
         dėl žaislams taikomų darniųjų standartų, parengtų siekiant užtikrinti Europos Parlamento ir Tarybos direktyvos 2009/48/EB įgyvendinimą
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2009/48/EB (2) 13 straipsniu, daroma prielaida, kad žaislai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka reikalavimus, kuriuos apima minėti standartai arba jų dalys, kaip nustatyta Direktyvos 2009/48/EB 10 straipsnyje ir tos direktyvos II priede;
                  
               
                     (2)
                  
                  
                     2009 m. liepos 9 d. raštu Nr. M/445 Komisija pateikė prašymą Europos standartizacijos komitetui (CEN) ir Europos elektrotechnikos standartizacijos komitetui (Cenelec) dėl naujų darniųjų standartų parengimo ir galiojančių darniųjų standartų peržiūros siekiant užtikrinti Direktyvos 2009/48/EB įgyvendinimą;
                  
               
                     (3)
                  
                  
                     Direktyvos 2009/48/EB II priedo III dalies 13 punkte nustatytos 19 elementų išsiskyrimo iš žaislų ar žaislų sudedamųjų dalių ribinės vertės, kurių negalima viršyti. Tačiau šios išsiskyrimo ribinės vertės netaikomos, jei nėra jokio pavojaus, nes, pvz., žaislo sudedamoji dalis, kurioje yra vienas ar keli elementai, yra nepasiekiama;
                  
               
                     (4)
                  
                  
                     CEN, remdamasis 2009 m. liepos 9 d. prašymu Nr. M/445, peržiūrėjo darnųjį standartą EN 71-3:2013+A3:2018 dėl tam tikrų elementų migracijos, kurio nuoroda buvo paskelbta Europos Sąjungos oficialiajame leidinyje (3), siekdamas atsižvelgti į naujausią technikos ir mokslo pažangą EN 71-3 standarte aprašytuose bandymo metoduose. Šiai pažangai priskiriamas geresnis chromo (VI) ir organinių alavo junginių matavimas, geresnė bandymų sąlygų kontrolė atliekant bandymus ir praktiniam taikymui geriau pritaikyta standarto EN 71-3 struktūra. Tokiu būdu priimtas darnusis standartas EN 71-3:2019 dėl tam tikrų elementų migracijos;
                  
               
                     (5)
                  
                  
                     Komisija kartu su CEN įvertino, ar CEN parengtas darnusis standartas EN 71-3:2019 dėl tam tikrų elementų migracijos atitinka 2009 m. liepos 9 d. prašymą Nr. M/445;
                  
               
                     (6)
                  
                  
                     darnusis standartas EN 71-32019 atitinka reikalavimus, kurie juo bus taikomi, ir Direktyvoje 2009/48/EB nustatytus reikalavimus. Todėl šio standarto nuorodą tikslinga paskelbti Europos Sąjungos oficialiajame leidinyje;
                  
               
                     (7)
                  
                  
                     darniuoju standartu EN 71-3:2019 pakeičiamas darnusis standartas EN 71-3:2013+A3:2018. Todėl reikėtų panaikinti to standarto nuorodą Europos Sąjungos oficialiajame leidinyje. Siekiant suteikti žaislų gamintojams pakankamai laiko savo gaminius pritaikyti prie peržiūrėtų darniojo standarto EN 71-3:2019 specifikacijų, būtina atidėti darniojo standarto EN 71-3:2013+A3:2018 nuorodos panaikinimą;
                  
               
                     (8)
                  
                  
                     siekiant aiškumo ir racionalumo, išsamus darniųjų standartų, parengtų siekiant užtikrinti Direktyvos 2009/48/EB įgyvendinimą ir atitinkančių keliamus reikalavimus, nuorodų sąrašas turėtų būti paskelbtas vienu teisės aktu. Todėl į šį sprendimą turėtų būti įtrauktos Europos standartų, šiuo metu paskelbtų Europos Sąjungos oficialiajame leidinyje (4), nuorodos. Todėl taip pat būtina panaikinti Komisijos įgyvendinimo sprendimą (ES) 2019/1254 (5);
                  
               
                     (9)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Šio sprendimo I priede išvardytos žaislams taikomų darniųjų standartų, parengtų siekiant užtikrinti Direktyvos 2009/48/EB įgyvendinimą, nuorodos skelbiamos Europos Sąjungos oficialiajame leidinyje.
         
         
            2 straipsnis
            Šio sprendimo II priede išvardytos žaislams taikomų darniųjų standartų, parengtų siekiant užtikrinti Direktyvos 2009/48/EB įgyvendinimą, nuorodos Europos Sąjungos oficialiajame leidinyje panaikinamos nuo tame priede nurodytų datų.
         
         
            3 straipsnis
            Įgyvendinimo sprendimas (ES) 2019/1254 panaikinamas.
         
         
            4 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2019 m. spalio 15 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 316, 2012 11 14, p. 12.
         
            (2)  2009 m. birželio 18 d. Europos Parlamento ir Tarybos direktyva 2009/48/EB dėl žaislų saugos (OL L 170, 2009 6 30, p. 1).
         
            (3)  OL C 282, 2018 8 10, p. 3.
         
            (4)  Komisijos komunikatas, parengtas įgyvendinant Europos Parlamento ir Tarybos direktyvą 2009/48/EB dėl žaislų saugos (OL C 282, 2018 8 10, p. 3).
         
            (5)  2019 m. liepos 22 d. Komisijos įgyvendinimo sprendimas (ES) 2019/1254 dėl žaislų saugai taikomų darniųjų standartų, parengtų siekiant užtikrinti Europos Parlamento ir Tarybos direktyvos 2009/48/EB įgyvendinimą (OL L 195, 2019 7 23, p. 43).
      
      
         
            I PRIEDAS
            
                        
                           Nr.
                        
                     
                     
                        
                           Standarto nuoroda
                        
                     
                  
                        1.
                     
                     
                        EN 71-1:2014+A1:2018 „Žaislų sauga. 1 dalis. Mechaninės ir fizikinės savybės.“
                     
                  
                        2.
                     
                     
                        EN 71-2:2011+A1:2014 „Žaislų sauga. 2 dalis. Degumas“
                     
                  
                        3.
                     
                     
                        EN 71-3:2019 „Žaislų sauga. 3 dalis. Tam tikrų elementų migracija.“
                     
                  
                        4.
                     
                     
                        EN 71-4:2013 „Žaislų sauga. 4 dalis. Eksperimentiniai cheminių ir panašių bandymų rinkiniai.“
                     
                  
                        5.
                     
                     
                        EN 71-5:2015 „Žaislų sauga. 5 dalis. Cheminiai žaislai (rinkiniai), išskyrus eksperimentinius rinkinius.“
                     
                  
                        1.
                     
                     
                        EN 71-7:2014+A2:2018 „Žaislų sauga. 7 dalis. Pirštais tepami dažai. Reikalavimai ir bandymo metodai.“
                        Pastaba. Leidžiamam konservantui klimbazolui (šio standarto B priedo B.1 lentelės 22 įrašas) atitikties prielaida taikoma didžiausiai leidžiamai 0,2 % (ne 0,5 %) koncentracijai. Tai grindžiama Vartotojų saugos mokslinio komiteto (VSMK) nuomonės priedėliu „ADDENDUM to the Opinion on Climbazole (P64) ref. SCCS/1506/13“, priimtu CEN paskelbus standartą.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                  
                        2.
                     
                     
                        EN 71-8:2018 „Žaislų sauga. 8 dalis. Judrumo žaislai, skirti naudoti namuose“
                     
                  
                        3.
                     
                     
                        EN 71-12:2013 „Žaislų sauga. 12 dalis. N-nitrozoaminai ir N-nitrojunginiai“
                     
                  
                        4.
                     
                     
                        EN 71-13:2014 „Žaislų sauga. 13 dalis. Uoslės lavinimo žaidimai, kosmetikos rinkiniai ir ragavimo žaidimai“
                     
                  
                        5.
                     
                     
                        EN 71-14:2018 „Žaislų sauga. 14 dalis. Batutai, skirti naudoti namuose“
                     
                  
                        6.
                     
                     
                        EN 62115:2005 „Elektriniai žaislai. Sauga“
                        IEC 62115:2003 (Modifikuotas) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (Modifikuotas)
                     
                  
      
      
         
            II PRIEDAS
            
                        
                           Nr.
                        
                     
                     
                        
                           Standarto nuoroda
                        
                     
                     
                        
                           Panaikinimo data
                        
                     
                  
                        1.
                     
                     
                        EN 71-3:2013+A3:2018 „Žaislų sauga. 3 dalis. Tam tikrų elementų migracija.“
                     
                     
                        2020 m. balandžio 15 d.
                     
                  
                        2.
                     
                     
                        EN 71-14:2014+A1:2017 Žaislų sauga. 14 dalis. Batutai, skirti naudoti namuose“
                     
                     
                        2020 m. sausio 22 d.